title: 2005/891/ES: Sklep Sveta z dne  3. oktobra 2005  o podpisu Protokola k Okvirnemu sporazumu o trgovini in sodelovanju med Evropsko skupnostjo in njenimi državami članicami na eni strani in Republiko Korejo na drugi strani zaradi pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji

text:
               19.12.2005

               SL

               Uradni list Evropske unije

               L 332/1

         SKLEP SVETA
   z dne 3. oktobra 2005
   o podpisu Protokola k Okvirnemu sporazumu o trgovini in sodelovanju med Evropsko skupnostjo in njenimi državami članicami na eni strani in Republiko Korejo na drugi strani zaradi pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji
   (2005/891/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 57(2), člena 71, člena 80(2) ter členov 133 in 181a Pogodbe v povezavi s prvim pododstavkom člena 300(2) Pogodbe,
   ob upoštevanju Akta o pristopu iz leta 2003 in zlasti člena 6(2) Akta,
   ob upoštevanju predloga Komisije,
   ob upoštevanju naslednjega:

               (1)

               3. decembra 2004 je Svet pooblastil Komisijo, da v imenu Skupnosti in njenih držav članic začne pogajanja s Korejo o prilagoditvi Okvirnega sporazuma o trgovini in sodelovanju med Evropsko skupnostjo in državami članicami na eni strani in Republiko Korejo na drugi strani (1) zaradi pristopa desetih novih držav članic k Evropski uniji.

               (2)

               Pogajanja so se zaključila v zadovoljstvo Komisije.

               (3)

               Protokol je treba podpisati v imenu Skupnosti in njenih držav članic –

         SKLENIL:
   Edini člen
   Predsednik Sveta je pooblaščen, da imenuje osebo(-e), pooblaščeno(-e), da v imenu Skupnosti in njenih držav članic podpiše(-jo) Protokol k Okvirnemu sporazumu o trgovini in sodelovanju med Evropsko skupnostjo in njenimi državami članicami na eni strani in Republiko Korejo na drugi strani zaradi pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji.
   Besedilo Protokola je priloženo temu sklepu.

      V Luxembourgu, 3. oktobra 2005.

            Za Svet

            Predsednik

         D. ALEXANDER

      (1)  UL L 90, 30.3.2001, str. 46.
   PRILOGA
   Konvencije o intelektualni, industrijski in poslovni lastnini iz člena 9

               —

               Bernska konvencija za varstvo književnih in umetniških del (Pariški akt, 1971)

               —

               Mednarodna konvencija za varstvo izvajalcev, proizvajalcev fonogramov in radiodifuznih organizacij (Rim, 1961)

               —

               Pariška konvencija za varstvo industrijske lastnine (Stockholmska listina, 1967, spremenjena leta 1979)

               —

               Pogodba o sodelovanju na področju patentov (Washington 1970, spremenjena leta 1979 in 1984),

               —

               Madridski sporazum o mednarodnem registriranju znamk (Stockholmska listina, 1967, spremenjena leta 1979)

               —

               Protokol v zvezi z Madridskim sporazumom o mednarodnem registriranju znamk (Madrid, 1989)

               —

               Nicejski sporazum o mednarodni klasifikaciji blaga in storitev za namen registracije znamk (Ženeva 1977, spremenjen leta 1979)

               —

               Budimpeštanska pogodba o mednarodnem priznanju depozita mikroorganizmov za namene postopkov patentiranja (1977, spremenjena leta 1980)

               —

               Mednarodna konvencija o varstvu novih sort rastlin (UPOV) (Ženevska listina, 1991)

         SKUPNE IZJAVE

      Skupna izjava o členu 7
      Pogodbenici omogočita ladijskim družbam druge pogodbenice, da so poslovno prisotne na njenem ozemlju za namene opravljanja dejavnosti pomorskih agencij, pri čemer pogoji ustanovitve in delovanja niso manj ugodni od tistih, ki jih priznavata svojim družbam ali hčerinski podjetjem ali podružnicam družb katere koli države nečlanice, pri čemer se upoštevajo najugodnejši pogoji.

      Skupna izjava o členu 9
      Pogodbenici soglašata, da za namen sporazuma intelektualna, industrijska in poslovna lastnina vključuje zlasti avtorske pravice, vključno z avtorskimi pravicami do računalniških programov, in sorodne pravice, pravice, ki se nanašajo na patente, industrijske vzorce in modele, geografske oznake, vključno z označbami porekla, blagovne znamke in storitvene znamke, topografije integriranih vezij kot tudi varstvo pred nelojalno konkurenco v skladu s členom 10 bis Pariške konvencije o varstvu industrijske lastnine in varstvu nerazkritih podatkov o znanju in izkušnjah.

      Skupna pojasnjevalna izjava o členu 23
      Pogodbenici soglašata, da se za namen pravilne razlage in praktične uporabe tega sporazuma, z izrazom „posebno nujni primeri“ iz člena 23 Sporazuma, razumejo primeri bistvene kršitve Sporazuma s strani ene od pogodbenic. Za bistveno kršitev Sporazuma se šteje:

                  a)

                  zavračanje izvajanja Sporazuma, ki ni sankcionirano s splošnimi pravili mednarodnega prava, ali

                  b)

                  kršitev bistvenih elementov Sporazuma, določenih v členu 1.

            Pogodbenici soglašata, da so „ustrezni ukrepi“ iz člena 23 ukrepi, sprejeti v skladu z mednarodnim pravom.

      Informacija o datumu začetka veljavnosti Okvirnega sporazuma o trgovini in sodelovanju med Evropsko skupnostjo in njenimi državami članicami na eni strani in Republiko Korejo na drugi strani
      Okvirni sporazum o trgovini in sodelovanju med Evropsko skupnostjo in njenimi državami članicami na eni strani in Republiko Korejo na drugi strani bo začel veljati 1. aprila 2001, saj so bila uradna obvestila o zaključku postopkov, predvidena v členu 21(1) Sporazuma, zaključena 20. marca 2001.

    ---documentbreak---

               19.12.2005

               SL

               Uradni list Evropske unije

               L 332/2

         PROTOKOL
   K Okvirnemu Sporazumu o Trgovini in Sodelovanju med Evropsko Skupnostjo in njenimi državami Članicami na eni strani in Republiko Korejo na Drugi strani Zaradi Pristopa Češke Republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške Republike k Evropski Uniji
   KRALJEVINA BELGIJA,
   ČEŠKA REPUBLIKA,
   KRALJEVINA DANSKA,
   ZVEZNA REPUBLIKA NEMČIJA,
   REPUBLIKA ESTONIJA,
   HELENSKA REPUBLIKA,
   KRALJEVINA ŠPANIJA,
   FRANCOSKA REPUBLIKA,
   IRSKA,
   ITALIJANSKA REPUBLIKA,
   REPUBLIKA CIPER,
   REPUBLIKA LATVIJA,
   REPUBLIKA LITVA,
   VELIKO VOJVODSTVO LUKSEMBURG,
   REPUBLIKA MADŽARSKA,
   REPUBLIKA MALTA,
   KRALJEVINA NIZOZEMSKA,
   REPUBLIKA AVSTRIJA,
   REPUBLIKA POLJSKA,
   PORTUGALSKA REPUBLIKA,
   REPUBLIKA SLOVENIJA,
   SLOVAŠKA REPUBLIKA,
   REPUBLIKA FINSKA,
   KRALJEVINA ŠVEDSKA,
   ZDRUŽENO KRALJESTVO VELIKE BRITANIJE IN SEVERNE IRSKE,
   v nadaljnjem besedilu „države članice“, ki jih zastopa Svet Evropske unije,
   in
   EVROPSKA SKUPNOST, v nadaljevanju „Skupnost“, ki jo predstavljata Svet Evropske unije in Evropska komisija,
   na eni strani ter
   REPUBLIKA KOREJA
   na drugi strani SO SE -
   KER je bil Okvirni sporazum o trgovini in sodelovanju med Evropsko skupnostjo in njenimi državami članicami na eni strani in Republiko Korejo na drugi strani, v nadaljnjem besedilu „Okvirni sporazum“, ki je bil podpisan 28. oktobra 1996 v Luxemburgu in je začel veljati 1. aprila 2001;
   KER sta bila 16. aprila 2003 v Atenah podpisana Pogodba o pristopu Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji in Akt, priložen k Pogodbi, ki sta začela veljati 1. maja 2004;
   KER se je treba v skladu s členom 6(2) Akta o pristopu iz leta 2003 o pristopu novih držav članic EU k Okvirnemu sporazumu dogovoriti s sklenitvijo protokola k Okvirnemu sporazumu -
   DOGOVORILI O NASLEDNJEM:
   Člen 1
   Češka republika, Republika Estonija, Republika Ciper, Republika Latvija, Republika Litva, Republika Madžarska, Republika Malta, Republika Poljska, Republika Slovenija in Slovaška republika postanejo podpisnice Okvirnega sporazuma ter sprejmejo in se seznanijo na enak način kot druge države članice z besedilom Okvirnega sporazuma kot tudi s Skupno izjavo o političnem dialogu ter z enostranskimi izjavami.
   Člen 2
   Ta protokol je sestavni del Okvirnega sporazuma.
   Člen 3
   1.   Ta protokol odobrijo Skupnost, Svet Evropske unije v imenu držav članic in Republika Koreja v skladu s svojimi postopki.
   2.   Ta protokol začne veljati prvi dan prvega meseca po dnevu, ko se pogodbenice medsebojno uradno obvestijo o dokončanju postopkov iz prejšnjega odstavka.
   Člen 4
   Uradna obvestila, podana v skladu s členom 3, se predložijo Ministrstvu za zunanje zadeve in trgovino Republike Koreje oz. Generalnemu sekretariatu Sveta Evropske unije.
   Člen 5
   Ta protokol je sestavljen v dveh izvodih v angleškem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, slovaškem, slovenskem, španskem in švedskem ter korejskem jeziku, pri čemer so besedila v vseh teh jezikih enako verodostojna.
   Člen 6
   Besedilo Okvirnega sporazuma, vključno s Skupno izjavo o političnem dialogu in enostranskimi izjavami, se sestavi v češkem, estonskem, madžarskem, latvijskem, litovskem, malteškem, poljskem, slovaškem in slovenskem jeziku, pri čemer so ta besedila prav tako verodostojna kot izvirna besedila (1).

      EN FE DE LO CUAL, los plenipotenciarios abajo firmantes suscriben el presente Protocolo en Bruselas, el dieciséis de noviembre de dos mil cinco.
      NA DŮKAZ ČEHOŽ připojili v Bruselu dne šestnáctého listopadu dva tisíce pět níže podepsaní zplnomocnění zástupci k tomuto protokolu své podpisy.
      TIL BEKRÆFTELSE HERAF har undertegnede befuldmægtigede underskrevet denne protokol i Bruxelles, den sekstende november to tusind og fem.
      ZU URKUND DESSEN haben die unterzeichneten Bevollmächtigten ihre Unterschriften unter dieses Abkommen gesetzt. Geschehen zu Brüssel am sechzehnten November zweitausendfünf.
      SELLE KINNITUSEKS on nimetatud täievolilised esindajad käesolevale protokollile alla kirjutanud kahe tuhande viienda aasta novembrikuu kuueteistkümnendal päeval Brüsselis.
      ΕΙΣ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες πληρεξούσιοι υπέγραψαν το παρόν πρωτόκολλο στις Βρυξέλλες, στις δέκα έξι Νοεμβρίου δύο χιλιάδες πέντε.
      IN WITNESS WHEREOF, the undersigned Plenipotentiaries have signed this Protocol at Brussels, on the sixteenth day of November in the year two thousand and five.
      EN FOI DE QUOI, les plénipotentiaires soussignés ont signé le présent protocole à Bruxelles, le seize novembre deux mille cinq.
      IN FEDE DI CHE, i sottoscritti plenipotenziari hanno firmato il presente protocollo a Bruxelles, il sedici novembre duemilacinque.
      TO APLIECINOT, Pilnvarotie ir parakstījuši šo protokolu Briselē, divi tūkstoši piektā gada sešpadsmitajā novembrī.
      TAI PATVIRTINDAMI tinkamai įgalioti atstovai pasirašė šį Protokolą du tūkstančiai penktų metų lapkričio šešioliktą dieną Briuselyje.
      FENTIEK HITELÉÜL az alulírott meghatalmazottak Brüsszelben, a kettőezer-ötödik év november havának tizenhatodik napján aláírták ezt a jegyzőkönyvet.
      B' XIEHDA TA' DAN, il-plenipotenzjarji hawn taħt iffirmati iffirmaw dan il-Protokoll fi Brussel fis-sittax il-jum ta' Novembru tas-sena elfejn u ħamsa.
      TEN BLIJKE WAARVAN de ondergetekende gevolmachtigden dit Protocol hebben ondertekend te Brussel, de zestiende november tweeduizend vijf.
      W DOWÓD CZEGO, niżej podpisani Pełnomocnicy złożyli swoje podpisy pod niniejszym Protokołem w Brukseli, dnia szesnastego listopada roku dwa tysiące piątego.
      EM FÉ DO QUE, os plenipotenciários abaixo‐assinados assinaram o presente Protocolo em Bruxelas, em dezasseis de Novembro de dois mil e cinco.
      NA DÔKAZ TOHO dolupodpísaní splnomocnení zástupcovia podpísali tento protokol v Bruseli šestnásteho novembra dvetisícpäť.
      V POTRDITEV TEGA so spodaj podpisani pooblaščenci podpisali ta protokol v Bruslju, dne šestnajstega novembra leta dva tisoč pet.
      TÄMÄN VAKUUDEKSI ALLA MAINITUT täysivaltaiset edustajat ovat allekirjoittaneet tämän pöytäkirjan. Tehty Brysselissä kuudentenatoista päivänä marraskuuta vuonna kaksituhattaviisi.
      TILL BEVIS HÄRPÅ har undertecknade befullmäktigade undertecknat detta protokoll i Bryssel den sextonde november tjugohundrafem.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Por la República de Corea
         Za Korejskou republiku
         For Republikken Korea
         Für die Republik Korea
         Korea Vabariigi nimel
         Για τη Δημοκρατία της Κορέας
         For the Republic of Korea
         Pour la République de Corée
         Per la Repubblica di Corea
         Korejas Republikas vārdā
         Korėjos Respublikos vardu
         A Koreai Köztársaság részéről
         Għar-Repubblíka tal-Korea
         Voor de Republiek Korea
         W imieniu Republiki Korei
         Pela República da Coreia
         Za Kórejskú republiku
         Za Republiko Korejo
         Korean tasavallan puolesta
         På Republiken Koreas vägnar

      (1)  Okvirni sporazum, sestavljen v 11 uradnih jezikih Evropske unije (španščina, danščina, nemščina, grščina, angleščina, francoščina, italijanščina, nizozemščina, portugalščina, finščina, švedščina) je bil objavljen v UL L 90, 30.3.2001, str. 46. Češka, estonska, latvijska, litovska, madžarska, malteška, poljska, slovaška in slovenska različica so objavljene v tem Uradnem listu.
 ---documentbreak--- NA ---documentbreak---

               19.12.2005

               SL

               Uradni list Evropske unije

               L 332/7

         OKVIRNI SPORAZUM
   o trgovini in sodelovanju med Evropsko skupnostjo in njenimi državami članicami na eni strani ter Republiko Korejo na drugi strani
   KRALJEVINA BELGIJA,
   KRALJEVINA DANSKA,
   ZVEZNA REPUBLIKA NEMČIJA,
   HELENSKA REPUBLIKA,
   KRALJEVINA ŠPANIJA,
   FRANCOSKA REPUBLIKA,
   IRSKA,
   ITALIJANSKA REPUBLIKA,
   VELIKO VOJVODSTVO LUKSEMBURG,
   KRALJEVINA NIZOZEMSKA,
   REPUBLIKA AVSTRIJA,
   PORTUGALSKA REPUBLIKA,
   REPUBLIKA FINSKA,
   KRALJEVINA ŠVEDSKA,
   ZDRUŽENO KRALJESTVO VELIKA BRITANIJA IN SEVERNA IRSKA,
   pogodbenice Pogodbe o ustanovitvi Evropske skupnosti in Pogodbe o Evropski uniji, v nadaljnjem besedilu „države članice“, in
   EVROPSKA SKUPNOST
   na eni strani in
   REPUBLIKA KOREJA
   na drugi strani STA SE –
   OB UPOŠTEVANJU tradicionalnih prijateljskih vezi med Republiko Korejo, Evropsko skupnostjo in njenimi državami članicami,
   OB PONOVNI POTRDITVI privrženosti pogodbenic demokratičnim načelom in temeljnim človekovim pravicam, kot so določene v Splošni deklaraciji o človekovih pravicah,
   OB POTRDITVI njune želje vzpostaviti redni politični dialog med Evropsko unijo in Republiko Korejo na temelju skupnih vrednot in prizadevanj,
   OB PRIZNAVANJU, da je Splošni sporazum o carinah in trgovini (GATT) imel pomembno vlogo pri spodbujanju mednarodne trgovine na splošno in zlasti bilateralne trgovine, in da sta tako Republika Koreja kot Evropska skupnost enako zavezani načelom proste trgovine in tržnega gospodarstva, na katerih temelji ta sporazum,
   OB PONOVNI POTRDITVI, da sta se tako Republika Koreja kot Evropska skupnost ter njene države članice zavezali v celoti izvajati svoje obveznosti, sprejete z ratifikacijo Sporazuma o ustanovitvi Svetovne trgovinske organizacije (STO),
   OB UPOŠTEVANJU potrebe po prispevanju k polnemu izvajanju rezultatov Urugvajskega kroga GATT ter potrebe po uporabi vseh pravil, ki urejajo mednarodno trgovino na pregleden in nediskriminatoren način,
   OB PRIZNAVANJU pomena krepitve obstoječega odnosa med pogodbenicama z namenom povečanja sodelovanja med njima ter njune skupne volje okrepiti, poglobiti in razširiti odnose na področjih medsebojnega interesa, na podlagi enakosti, nediskriminacije, spoštovanja naravnega okolja in medsebojne koristi,
   V ŽELJI po ustvarjanju ugodnih pogojev za vzdržno rast in razvejanje trgovine ter za gospodarsko sodelovanje na različnih področjih medsebojnega interesa,
   V PREPRIČANJU, da bo za pogodbenici koristno institucionalizirati odnose in ustvariti gospodarsko sodelovanje med njima, saj bo tako sodelovanje spodbujalo nadaljnji razvoj trgovine in vlaganj,
   ZAVEDAJOČ SE pomena olajšanja vključevanja posameznikov in organov, ki imajo pri tem neposredne interese, zlasti gospodarskih subjektov in organov, ki jih zastopajo, v sodelovanje,
   KRALJEVINA BELGIJA,
   Erik DERYCKE,
   minister za zunanje zadeve,
   KRALJEVINA DANSKA:
   Niels HELVEG PETERSEN,
   minister za zunanje zadeve,
   ZVEZNA REPUBLIKA NEMČIJA:
   Werner HOYER,
   zvezni minister za zunanje zadeve,
   HELENSKA REPUBLIKA:
   Georgios PAPANDREOU,
   namestnik ministra za zunanje zadeve,
   KRALJEVINA ŠPANIJA:
   Abel MATUTES
   minister za zunanje zadeve,
   FRANCOSKA REPUBLIKA:
   Michel BARNIER,
   minister za evropske zadeve,
   IRSKA:
   Gay MITCHELL,
   zvezni minister za evropske zadeve v uradu ministrskega predsednika (Taoiseach),
   ITALIJANSKA REPUBLIKA:
   Lamberto DINI,
   minister za zunanje zadeve,
   VELIKO VOJVODSTVO LUKSEMBURG:
   Jacques F. POOS,
   minister za zunanje zadeve,
   KRALJEVINA NIZOZEMSKA:
   Hans VAN MIERLO,
   minister za zunanje zadeve,
   REPUBLIKA AVSTRIJA:
   Wolfgang SCHUSSEL,
   zvezni minister za zunanje zadeve,
   PORTUGALSKA REPUBLIKA:
   Jaime GAMA,
   minister za zunanje zadeve,
   REPUBLIKA FINSKA:
   Tarja HALONEN,
   ministrica za zunanje zadeve,
   KRALJEVINA ŠVEDSKA:
   Lena HJELM-WALLÉN,
   ministrica za zunanje zadeve,
   ZDRUŽENO KRALJESTVO VELIKA BRITANIJA IN SEVERNA IRSKA:
   David DAVIS,
   zvezni minister, urad za zunanje zadeve in zadeve Commonwealth-a,
   ZA EVROPSKO SKUPNOST:
   Dick SPRING,
   Minister za zunanje zadeve (Irska),
   vršilec dolžnosti predsednika Sveta Evropske unije,
   Sir Leon BRITTAN,
   podpredsednik Komisije Evropskih skupnosti,
   REPUBLIKA KOREJA:
   Ro-Myung GONG,
   minister za zunanje zadeve,
   KI so se po izmenjavi pooblastil v pravilni in predpisani obliki –
   DOGOVORILI O NASLEDNJEM:
   Člen 1
   Temelji sodelovanja
   Spoštovanje demokratičnih načel in človekovih pravic, kot so opredeljene v Splošni deklaraciji o človekovih pravicah, je vodilo notranje in zunanje politike pogodbenic in je bistvena sestavina tega sporazuma.
   Člen 2
   Cilji sodelovanja
   Z namenom krepitve sodelovanja se pogodbenici zavezujeta, da bosta spodbujali nadaljnji razvoj gospodarskih odnosov med njima. Njuna prizadevanja bodo zlasti usmerjena v:

               (a)

               krepitev, vzpostavljanje sodelovanja in razvejanje trgovine v medsebojno korist;

               (b)

               vzpostavljanje gospodarskega sodelovanja na področjih medsebojnega interesa, vključno z znanstvenim in tehnološkim ter industrijskim sodelovanjem;

               (c)

               olajšanje sodelovanja med podjetji z olajšanjem naložb na obeh straneh in izboljšanjem medsebojnega razumevanja.

         Člen 3
   Politični dialog
   Med Evropsko unijo in Republiko Korejo se vzpostavi redni politični dialog, ki temelji na skupnih vrednotah in prizadevanjih. Ta dialog poteka v skladu s postopki, ki so v zvezi s tem dogovorjeni v skupni deklaraciji med Evropsko unijo in Republiko Korejo.
   Člen 4
   Obravnava po načelu največjih ugodnosti
   V skladu s pravicami in obveznostmi v okviru Svetovne trgovinske organizacije se pogodbenici zavezujeta, da bosta med seboj priznavali obravnavo po načelu največjih ugodnosti.
   Člen 5
   Trgovinsko sodelovanje
   1.   Pogodbenici se zavezujeta, da bosta v največji možni meri in v medsebojno korist spodbujali razvoj in razvejanje medsebojne trgovinske menjave.
   Pogodbenici se zavezujeta, da bosta dosegli izboljšanje pogojev dostopa na trg. Zagotovili bosta, da se vzpostavijo carine za države z največjimi ugodnostmi, ki se uporabljajo, ob upoštevanju različnih elementov, vključno z razmerami na domačem trgu ene pogodbenice in izvoznimi interesi druge pogodbenice. Zavezujeta se, da si bosta prizadevali za odpravo ovir v trgovini, zlasti s pravočasno odpravo netarifnih ovir in s sprejetjem ukrepov za izboljšanje preglednosti, ob upoštevanju dela, ki ga na tem področju opravljajo mednarodne organizacije.
   2.   Pogodbenici sprejmeta ukrepe za izvajanje politike, namenjene:

               (a)

               večstranskemu in dvostranskemu sodelovanju pri reševanju problemov, povezanih z razvojem trgovine, ki so v interesu obeh strani, vključno z bodočimi postopki STO. V ta namen sodelujeta na mednarodni in dvostranski ravni pri reševanju trgovinskih problemov skupnega interesa;

               (b)

               spodbujanju izmenjave informacij med gospodarskimi subjekti in industrijskega sodelovanja med podjetji, z namenom razvejanja in povečanja obstoječih trgovinskih tokov;

               (c)

               preučevanju in priporočanju ukrepov za spodbujanje trgovine, primernih za pospeševanje razvoja trgovine;

               (d)

               olajšanju sodelovanja med pristojnimi carinskimi organi Evropske skupnosti, njenih držav članic in Koreje;

               (e)

               izboljšanju dostopa na trg za industrijske, kmetijske in ribiške proizvode;

               (f)

               izboljšanju dostopa na trg za storitve, kot so finančne in telekomunikacijske storitve;

               (g)

               krepitvi sodelovanja na področju standardov in tehničnih predpisov;

               (h)

               učinkovitemu varstvu intelektualne, industrijske in poslovne lastnine;

               (i)

               prirejanju trgovinskih in naložbenih srečanj;

               (j)

               prirejanju splošnih in strokovnih industrijskih trgovinskih sejmov.

         3.   Pogodbenici spodbujata pošteno konkurenco na področju gospodarskih dejavnostih, ob polnem uveljavljanju svojih ustreznih zakonov in drugih predpisov.
   4.   V skladu s svojimi obveznostmi v okviru Sporazuma o vladnih naročilih STO pogodbenici zagotavljata sodelovanje pri pogodbah o javnih naročilih na temelju nediskriminacije in vzajemnosti.
   Nadaljevali bosta razprave usmerjene v nadaljnje medsebojno odpiranje svojih trgov javnih naročil v drugih sektorjih, kot so javna naročila na področju telekomunikacij.
   Člen 6
   Kmetijstvo in ribištvo
   1.   Pogodbenici soglašata, da bosta spodbujali sodelovanje na področju kmetijstva in ribištva, vključno z vrtnarstvom in marikulturo. Na podlagi razprav o njuni kmetijski in ribiški politiki bosta pogodbenici preučili:

               (a)

               možnosti za povečanje trgovine s kmetijskimi in ribiškimi proizvodi;

               (b)

               učinek sanitarnih in fitosanitarnih ukrepov na trgovino ter ukrepov, povezanih z okoljem;

               (c)

               povezave med kmetijstvom in podeželskim okoljem;

               (d)

               raziskave na področju kmetijstva in ribištva, vključno z vrtnarstvom in marikulturo.

         2.   Določbe odstavka 1 se po potrebi uporabljajo za izdelke in storitve v pripadajoči živilskopredelovalni industriji.
   3.   Pogodbenici se zavezujeta, da bosta izpolnjevali pogoje Sporazuma o sanitarnih in fitosanitarnih ukrepih STO in se na zahtevo katere koli od njiju pripravljeni posvetovati glede predlogov druge pogodbenice o uporabi in uskladitvi sanitarnih in fitosanitarnih ukrepov, ob upoštevanju standardov, dogovorjenih v drugih mednarodnih organizacijah, kot so OIE, IPPC in Codex Alimentarius.
   Člen 7
   Pomorski promet
   1.   Pogodbenici se zavezujeta, da si bosta v skladu z določbami tega člena prizadevali za neomejen dostop do mednarodnega pomorskega trga in prometa na podlagi poštene konkurence na poslovni osnovi.

               (a)

               Zgornja določba ne posega v pravice in obveznosti, ki izhajajo iz Konvencije Združenih narodov o Kodeksu vedenja linijskih prevoznikov, ki se uporablja za eno ali drugo pogodbenico tega sporazuma. Linijski prevozniki, ki niso člani konference, lahko prosto konkurirajo linijskim prevoznikom, če se ravnajo po načelu poštene konkurence na poslovni osnovi.

               (b)

               Pogodbenici potrjujeta svojo obvezo, da bosta ustvarili pošteno in konkurenčno okolje za trgovino z razsutim tovorom v suhem in tekočem stanju. Glede na te obveze bo Republika Koreja sprejela potrebne ukrepe za postopno odpravljanje sedanje rezervacije ladijskega prostora za tovor določenega blaga v razsutem stanju za ladje, ki plujejo pod korejsko zastavo, v prehodnem obdobju, ki se bo končalo 31. decembra 1998.

         2.   Za doseganje cilja iz odstavka 1 pogodbenici:

               (a)

               ne vključujeta klavzul o delitvi tovora v prihodnje dvostranske sporazume z državami nečlanicami o trgovini z razsutim tovorom v suhem in tekočem stanju ter linijsko trgovino, razen kadar bi v izjemnih okoliščinah v zvezi z linijsko trgovino ladjarske družbe ene ali druge pogodbenice tega sporazuma sicer ne imele dejanske možnosti za vzpostavitev trgovine v ali iz zadevne države nečlanice;

               (b)

               z začetkom veljavnosti tega sporazuma ne izvajata upravnih, tehničnih in zakonskih ukrepov, ki bi lahko imeli za posledico diskriminacijo med njunimi državljani ali podjetji ter državljani in podjetji druge pogodbenice pri izvajanju storitev v mednarodnem pomorskem prometu;

               (c)

               zagotavljata ladjam, ki jih upravljajo državljani ali družbe druge pogodbenice obravnavo, ki ni manj ugodna od obravnave, ki jo priznavata svojim ladjam, glede dostopa do pristanišč, odprtih za mednarodni promet, uporabe infrastrukture in pomožnih pomorskih storitev pristanišč, kot tudi v zvezi s tem povezanimi pristojbinami in dajatvami, carinskimi olajšavami in dodelitvijo privezov ter naprav za natovarjanje in raztovarjanje.

         3.   Za namen tega člena dostop do mednarodnega pomorskega trga vključuje med drugim pravico izvajalcev mednarodnega pomorskega prometa obeh pogodbenic, da uredita prevozne storitve od-vrat-do vrat, ki vključujejo pomorski del prevozne verige, in da v ta namen neposredno sklepata pogodbe z lokalnimi ponudniki drugih vrst prevoza razen pomorskega prevoza na ozemlju druge pogodbenice, brez poseganja v veljavne omejitve držav v zvezi s prevozom blaga in potnikov s temi drugimi vrstami prevoza.
   4.   Določbe tega člena se uporabljajo za družbe Evropske skupnosti in korejska podjetja. Koristniki določb tega člena so tudi ladjarske družbe, ustanovljene izven Evropske skupnosti ali Republike Koreje, ki jih nadzorujejo državljani držav članic ali Republike Koreje, če so njihova plovila registrirana v državi članici ali v Republiki Koreji v skladu z njuno zakonodajo.
   5.   Opravljanje dejavnosti pomorskih agencij v Evropski skupnosti ali Republiki Koreji bo po potrebi urejeno s posebnimi sporazumi.
   Člen 8
   Ladjedelništvo
   1.   Pogodbenici soglašata, da bosta sodelovali na področju ladjedelništva z namenom spodbujanja poštenih in konkurenčnih tržnih pogojev ter pri tem upoštevali resno strukturno neravnotežje med ponudbo in povpraševanjem ter tržna gibanja, ki slabijo svetovno ladjedelniško industrijo. Zaradi tega pogodbenici v skladu s Sporazumom OECD o ladjedelništvu ne sprejmeta nobenih ukrepov za podporo svoje ladjedelniške industrije, s katerimi bi izkrivljali konkurenco ali omogočili svoji ladjedelniški industriji, da se izogne bodoči težki situaciji.
   2.   Pogodbenici soglašata, da se bosta na zahtevo ene od pogodbenic posvetovali o izvajanju Sporazuma OECD o ladjedelništvu, izmenjavi informacij o razvoju na svetovnem ladijskem in ladjedelniškem trgu ter o drugih problemih, ki se pojavljajo v tem sektorju.
   Predstavnike ladjedelniške industrije se lahko povabi kot opazovalce pri takih posvetovanjih, če se pogodbenici s tem strinjata.
   Člen 9
   Varstvo intelektualne, industrijske in poslovne lastnine
   1.   Pogodbenici se zavezujeta, da bosta zagotovili ustrezno in učinkovito varstvo pravic intelektualne, industrijske in poslovne lastnine, vključno z učinkovitimi sredstvi za uveljavljanje teh pravic.
   2.   Pogodbenici soglašata, da bosta izvajali Sporazum STO o trgovinskih vidikih pravic intelektualne lastnine najkasneje 1. julija 1996 (1).
   3.   Pogodbenici potrjujeta pomen, ki ga pripisujeta obveznostim iz večstranskih konvencij za varstvo pravic intelektualne lastnine. Pogodbenici si prizadevata kakor hitro bo mogoče pristopiti h konvencijam v Prilogi, h katerim še nista pristopili.
   Člen 10
   Tehnični predpisi, standardi in ugotavljanje skladnosti
   1.   Brez poseganja v njune mednarodne obveznosti bosta pogodbenici v okviru svojih pristojnosti in v skladu s svojo zakonodajo spodbujali uporabo mednarodno priznanih standardov in sistemov ugotavljanja skladnosti.
   V ta namen bo posebna pozornost namenjena:

               (a)

               izmenjavi informacij in tehničnih strokovnjakov na področju standardizacije, akreditacije, meroslovja in potrjevanja, in kadar je to primerno skupnim raziskavam;

               (b)

               spodbujanju izmenjave in stikov med ustreznimi organi in institucijami;

               (c)

               sektorskim posvetovanjem;

               (d)

               sodelovanju pri dejavnostih zagotavljanja kakovosti;

               (e)

               krepitvi sodelovanja na področju tehničnih predpisov, zlasti s sklenitvijo sporazuma za medsebojno priznavanje rezultatov ugotavljanja skladnosti, kot sredstva za olajšanje trgovine in izogibanje vsem motnjam, ki škodijo razvoju;

               (f)

               udeležbi in sodelovanju v okviru ustreznih mednarodnih sporazumov z namenom pospeševanja sprejetja harmoniziranih standardov.

         2.   Pogodbenici zagotavljata, da standardi in dejavnosti ugotavljanja skladnosti ne predstavljajo nepotrebnih ovir za trgovino.
   Člen 11
   Posvetovanja
   1.   Pogodbenici soglašata, da bosta spodbujali izmenjavo informacij o trgovinskih ukrepih.
   Pogodbenici se zavezujeta, da bosta pravočasno obvestili drugo pogodbenico o uporabi ukrepov, s katerimi se spreminjajo uporabljene uvozne dajatve za države z največjimi ugodnostmi, ki vplivajo na izvoz druge pogodbenice.
   Pogodbenici lahko zahtevata posvetovanja o trgovinskih ukrepih. Kadar je takšna zahteva dana, se posvetovanja opravijo takoj ko je mogoče, z namenom, da se čimprej doseže medsebojno sprejemljiva, konstruktivna rešitev.
   2.   Pogodbenici soglašata, da bosta obvestili drugo pogodbenico o začetku protidampinških postopkov za izdelke druge pogodbenice.
   Ob polnem spoštovanju Sporazumov STO o protidampinških in protisubvencijskih ukrepih pogodbenici z razumevanjem preučita in zagotovita ustrezno možnost za posvetovanja o protidampinških in protisubvencijskih postopkih, ki jih predstavi katera koli od pogodbenic.
   3.   Pogodbenici soglašata, da se bosta posvetovali o vseh sporih, ki bi se pojavili pri izvajanju tega sporazuma. Če pogodbenica zahteva takšno posvetovanje, se to izvede takoj ko je mogoče. Pogodbenica, ki zahteva posvetovanja, priskrbi drugi pogodbenici vse potrebne informacije za podrobno preučitev položaja. Na posvetovanjih se skuša doseči čimprejšnja rešitev trgovinskih sporov.
   4.   Določbe tega člena v ničemer ne posegajo v notranje postopke pogodbenic za sprejetje in spremembo trgovinskih ukrepov ali mehanizme za obveščanje, posvetovanje in reševanje sporov, ki so predvideni v okviru Sporazumov STO.
   Člen 12
   Gospodarsko in industrijsko sodelovanje
   1.   Pogodbenici ob upoštevanju medsebojnih interesov in svojih gospodarskih politik in ciljev pospešujeta gospodarsko in industrijsko sodelovanje na vseh področjih, ki jih štejeta za ustrezna.
   2.   Cilji takšnega sodelovanja so zlasti:

               —

               spodbujanje izmenjave informacij med gospodarskimi subjekti ter razvijanje in izboljšanje obstoječih mrež, ob hkratnem zagotavljanju ustrezne zaščite osebnih podatkov,

               —

               spodbujanje izmenjave informacij o pogojih sodelovanja na področju vseh storitev in informacijske infrastrukture,

               —

               spodbujanje medsebojno koristnih naložb in ustvarjanje naložbam prijaznega okolja,

               —

               izboljšanje gospodarskega okolja in poslovne klime.

         3.   Za uresničevanje teh ciljev si pogodbenici prizadevata med drugim za:

               (a)

               razvejanje in krepitev gospodarskih povezav med njima;

               (b)

               vzpostavitev poti sodelovanja, ki so specifične za industrijo;

               (c)

               spodbujanje industrijskega sodelovanja med podjetji, zlasti med malimi in srednjimi podjetji;

               (d)

               spodbujanje trajnostnega razvoja svojih gospodarstev;

               (e)

               spodbujanje načinov proizvodnje, ki ni škodljiva za okolje;

               (f)

               spodbujanje naložbenih tokov in prenosa tehnologije;

               (g)

               povečanje medsebojnega razumevanja in ozaveščanja o njunih poslovnih okoljih.

         Člen 13
   Droge in pranje denarja
   1.   Pogodbenici sodelujeta pri povečevanju učinkovitosti politik in ukrepov proti nedovoljeni proizvodnji, preskrbi in prometu z mamili in psihotropnimi snovmi, vključno s preprečevanjem zlorabe predhodnih sestavin, ter pri spodbujanju preprečevanja in zmanjševanja povpraševanja po prepovedanih drogah. Sodelovanje na tem področju temelji na medsebojnih posvetovanjih in tesni koordinaciji med pogodbenicama glede ciljev in ukrepov na različnih področjih, povezanih s prepovedanimi drogami.
   2.   Pogodbenici soglašata, da si je potrebno resno prizadevati in sodelovati z namenom preprečevanja uporabe njunih finančnih sistemov za pranje prihodkov iz kriminalnih dejavnosti na splošno in zlasti nezakonitega trgovanja s prepovedanimi drogami.
   Sodelovanje na tem področju je usmerjeno v vzpostavitev ustreznih standardov proti pranju denarja ob upoštevanju standardov, sprejetih v okviru mednarodnih forumov na tem področju, zlasti Projektne skupine za finančno ukrepanje (FATF).
   Člen 14
   Sodelovanje na področju znanosti in tehnologije
   1.   Pogodbenici se v skladu z medsebojnim interesom in cilji svojih politik na področju znanosti zavezujeta, da bosta spodbujali sodelovanje na področju znanosti in tehnologije. V ta namen si pogodbenici zlasti prizadevata za spodbujanje:

               —

               izmenjave informacij ter znanja in izkušenj na področju znanosti in tehnologije,

               —

               dialoga o oblikovanju in izvajanju njunih politik na področju raziskav in tehnološkega razvoja,

               —

               sodelovanja na področju informacijske tehnologije kot tudi tehnologij in industrije, ki vpliva na medsebojno delovanje globalne informacijske družbe,

               —

               sodelovanja na področju energetike in varstva okolja;

               —

               sodelovanja v sektorjih na področju znanosti in tehnologije, ki so v skupnem interesu.

         2.   Z namenom doseganja ciljev svojih politik si pogodbenici prizadevata med drugim za:

               —

               izmenjavo informacij o raziskovalnih projektih na področju energetike, varstva okolja, telekomunikacij in informacijske tehnologije in industrije na področju informacijske tehnologije,

               —

               podpiranje usposabljanja znanstvenikov z ustreznimi sredstvi,

               —

               spodbujanje prenosa tehnologije na podlagi medsebojne koristi,

               —

               skupno organiziranje seminarjev, na katerih se srečujejo višji znanstveniki obeh strani, in

               —

               spodbujanje raziskovalcev iz obeh pogodbenic za skupne raziskave na področjih medsebojnega interesa.

         3.   Pogodbenici soglašata, da vse sodelovanje in skupne dejavnosti na področju znanosti in tehnologije potekajo na podlagi vzajemnosti.
   Pogodbenici soglašata, da bosta učinkovito varovali informacije in intelektualno lastnino, ki je rezultat sodelovanja, pred kakršno koli zlorabo in nepooblaščeno uporabo s strani drugih, razen njenih zakonitih lastnikov.
   V primeru sodelovanja institucij, organov in podjetij ene od pogodbenic v posebnih programih na področju raziskav in tehnološkega razvoja druge pogodbenice, kot so programi, določeni v splošnem okvirnem programu Evropske skupnosti, to sodelovanje ter razširjanje in izkoriščanje tako pridobljenega znanja poteka v skladu s splošnimi pravili, ki jih določi ta druga pogodbenica.
   4.   Prednosti sodelovanja se določijo s posvetovanjem med pogodbenicama. Ob upoštevanju prejšnjega odstavka se pri dejavnostih sodelovanja in posebnih raziskovalnih projektih medsebojnega interesa spodbuja sodelovanje ustanov, organov in podjetij zasebnega sektorja.
   Člen 15
   Sodelovanje v okoljskih zadevah
   Pogodbenici bosta vzpostavili odnose, ki temeljijo na sodelovanju, pri čemer si bosta prizadevali za varstvo in ohranjanje okolja. To bo potekalo preko:

               —

               izmenjave informacij med ustreznimi uradniki v Evropski Komisiji in ustreznimi organi v Republiki Koreji o okoljskih politikah in njihovem izvajanju,

               —

               izmenjave informacij o okolju prijaznih tehnologijah,

               —

               izmenjave osebja,

               —

               spodbujanja sodelovanja v okoljskih zadevah, ki so predmet razprav na mednarodnih forumih, na katerih sodelujeta Evropska skupnost in Republika Koreja, zlasti na Komisiji ZN za trajnostni razvoj in drugih forumih, na katerih se razpravlja o mednarodnih konvencijah o okolju,

               —

               razprav o izvajanju praks trajnostnega razvoja in zlasti sodelovanja pri izvajanju Agende 21 in drugih nadaljevalnih aktivnostih Konference ZN o okolju in razvoju (UNCED),

               —

               sodelovanja pri skupnih okoljskih projektih.

         Člen 16
   Energetika
   Pogodbenici priznavata pomen energetskega sektorja za gospodarski in socialni razvoj in sta v okviru svojih pristojnosti pripravljeni okrepiti sodelovanje na tem področju. Cilji takšnega sodelovanja so :

               —

               spodbujanje načela tržnega gospodarstva pri določanju porabniških cen v skladu s tržnimi načeli,

               —

               razvejanje oskrbe z energijo,

               —

               razvoj novih in obnovljivih oblik energije,

               —

               doseganje racionalne rabe energije, predvsem s spodbujanjem upravljanja s povpraševanjem, in

               —

               spodbujanje najboljših možnih pogojev za prenos tehnologije v interesu učinkovite uporabe energije.

         V ta namen pogodbenici soglašata, da bosta spodbujali izvajanje skupnih študij in raziskav ter stikov med odgovornimi za energetsko načrtovanje.
   Člen 17
   Sodelovanje na področju kulture, informacij in komunikacij
   Pogodbenici se zavezujeta, da bosta vzpostavili sodelovanje na področju informacij in komunikacij, da bi s tem spodbudili boljše medsebojno razumevanje, ob upoštevanju kulturne dimenzije odnosov med njima.
   Ti ukrepi se izvajajo v obliki:

               —

               izmenjave informacij glede vprašanj na področju kulture in informacij, ki so v skupnem interesu,

               —

               organiziranja kulturnih dogodkov,

               —

               kulturnih izmenjav in

               —

               akademskih izmenjav.

         Člen 18
   Sodelovanje pri razvoju držav nečlanic
   Pogodbenici soglašata, da bosta izmenjali informacije o svoji politiki razvojne pomoči z namenom vzpostavitve rednega dialoga o ciljih te politike in svojih programih razvojne pomoči v državah nečlanicah. Preučili bosta, do kakšne mere je v skladu s svojima zakonodajama in pogoji, ki se uporabljajo za izvajanje teh programov, možno znatnejše sodelovanje.
   Člen 19
   Skupni odbor
   1.   Pogodbenici v okviru tega sporazuma ustanovita Skupni odbor, ki ga sestavljajo predstavniki članic Sveta Evropske unije in predstavniki Evropske Komisije na eni strani ter predstavniki Republike Koreje na drugi. V odboru potekajo posvetovanja z namenom olajšati izvajanje tega sporazuma in pospešiti uresničevanje njegovih splošnih ciljev.
   2.   Skupni odbor:

               —

               zagotavlja, da sporazum ustrezno deluje,

               —

               preučuje razvoj trgovine in sodelovanja med pogodbenicama,

               —

               išče primerne načine za preprečevanje morebitnih težav, ki bi se lahko pojavile na področjih, ki jih ureja sporazum,

               —

               išče načine razvijanja in razvejanja trgovine,

               —

               izmenjuje mnenja in daje predloge o vseh zadevah skupnega interesa v zvezi s trgovino in sodelovanjem, vključno s prihodnjim ukrepanjem in razpoložljivimi viri za njegovo izvajanje,

               —

               daje ustrezna priporočila za spodbujanje razširjanja trgovine in sodelovanja, ob upoštevanju potrebe po koordinaciji predlaganih ukrepov.

         3.   Skupni odbor se praviloma sestaja enkrat letno, izmenično v Bruslju in Seulu. Na zahtevo ene od pogodbenic se lahko skličejo tudi posebni sestanki. Skupnemu odboru pogodbenici izmenično predsedujeta.
   4.   Skupni odbor lahko ustanovi specializirane pododbore, da mu pomagajo pri izvajanju njegovih nalog. Ti pododbori Skupnemu odboru na vsaki njegovi seji podrobno poročajo o svojih dejavnostih.
   Člen 20
   Opredelitev
   Za namene tega sporazuma izraz „pogodbenici“ pomeni Evropska skupnost ali njene države članice, ali Evropska skupnost in njene države članice v skladu z njihovimi pristojnostmi na eni strani in Republika Koreja na drugi strani.
   Člen 21
   Začetek veljavnosti in trajanje
   1.   Sporazum začne veljati prvi dan meseca, ki sledi datumu, ko se pogodbenici uradno obvestita o zaključku postopkov, potrebnih za ta namen.
   2.   Sporazum se sklene za obdobje petih let. Sporazum se tiho podaljša za eno leto, razen če ga ena od pogodbenic pisno ne odpove šest mesecev pred datumom njegovega izteka.
   Člen 22
   Uradna obvestila
   Uradna obvestila v skladu s členom 21 se podajo Generalnemu sekretariatu Sveta Evropske unije oziroma Ministrstvu za zunanje zadeve Republike Koreje.
   Člen 23
   Neizvajanje tega sporazuma
   Če katera od pogodbenic meni, da druga ni izpolnila kake obveznosti iz tega sporazuma, lahko sprejme ustrezne ukrepe. Preden to stori, predloži drugi pogodbenici, razen v posebno nujnih primerih, vse ustrezne informacije, potrebne za temeljito preučitev razmer z namenom, da se poišče rešitev, ki je sprejemljiva za pogodbenici. Pri izbiri ukrepov je treba dati prednost tistim, ki najmanj ovirajo delovanje tega sporazuma. O teh ukrepih je treba takoj obvestiti drugo pogodbenico in se o njih posvetovati, če druga pogodbenica to zahteva.
   Člen 24
   Prihodnji razvoj
   Pogodbenici lahko ta sporazum z medsebojnim soglasjem razširita, da bi okrepili sodelovanje in ga dopolnili s sporazumi na področju specifičnih sektorjev ali dejavnosti.
   V okviru izvajanja tega sporazuma lahko vsaka pogodbenica predloži predloge za razširitev obsega sodelovanja, ob upoštevanju izkušenj, pridobljenih z izvajanjem Sporazuma.
   Člen 25
   Izjave in Priloga
   Skupne izjave in Priloga k temu sporazumu so sestavni del tega sporazuma.
   Člen 26
   Ozemlje uporabe
   Ta sporazum se uporablja na eni strani za ozemlja, na katerih se uporablja Pogodba o ustanovitvi Evropske skupnosti, in pod pogoji, določenimi v tej pogodbi, ter na drugi strani za ozemlje Republike Koreje.
   Člen 27
   Verodostojna besedila
   Ta sporazum je sestavljen v dveh izvodih v danskem, nizozemskem, angleškem, finskem, francoskem, nemškem, grškem, italijanskem, portugalskem, španskem, švedskem in korejskem jeziku, pri čemer je vsako od teh besedil enako verodostojno.

      EN FE DE LO CUAL, los plenipotenciarios abajo firmantes suscriben el presente Acuerdo marco.
      TIL BEKRÆFTELSE HERAF har undertegnede befuldmægtigede underskrevet denne rammeaftale.
      ZU URKUND DESSEN haben die unterzeichneten Bevollmächtigten ihre Unterschriften unter dieses Rahmenabkommen gesetzt.
      ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες πληρεξούσιοι έθεσαν την υπογραφή τους κάτω από την παρούσα συμφωνία-πλαίσιο.
      IN WITNESS WHEREOF the undersigned Plenipotentiaries have signed this Framework Agreement.
      EN FOI DE QUOI, les plénipotentiaires soussignés ont apposé leur signature au bas du présent accord-cadre.
      IN FEDE DI CHE, i plenipotenziari sottoscritti hanno apposto le loro firme in calce al presente accordo quadro.
      TEN BLIJKE WAARVAN de ondergetekende gevolmachtigden hun handtekening onder deze kaderovereenkomst hebben gesteld.
      EM FÉ DO QUE, os plenipotenciários abaixo assinados apuseram as suas assinaturas no final do presente acordo-quadro.
      TÄMÄN VAKUUDEKSI jäljempänä mainitut allekirjoittaneet täysivaltaiset edustajat ovat allekirjoittaneet tämän puitesopimuksen.
      TILL BEVIS härpĺ har undertecknade befullmäktigade ombud undertecknat detta ramavtal.

      Hecho en Luxemburgo, el veintiocho de octubre de mil novecientos noventa y seis.
      Udfærdiget i Luxembourg den otteogtyvende oktober nitten hundrede og seksoghalvfems.
      Geschehen zu Luxemburg am achtundzwanzigsten Oktober neunzehnhundertsechsundneunzig.
      Έγινε στο Λουξεμβούργο, οης είκοσι οκτώ Οκτωβρίου χίλια εννιακόσια ενενήντα έξι.
      Done at Luxembourg on the twenty-eighth day of October in the year one thousand nine hundred and ninety-six.
      Fait à Luxembourg, le vingt-huit octobre mil neuf cent quatre-vingt-seize.
      Fatto a Lussemburgo, addì ventotto ottobre millenovecentonovantasei.
      Gedaan te Luxemburg, de achtentwintigste oktober negentienhonderd zesennegentig.
      Feito no Luxemburgo, em vinte e oito de Outubro de mil novecentos e noventa e seis.
      Tehty Luxemburgissa kahdentenakymmenentenäkahdeksantena päivänä lokakuuta vuonna tuhatyhdeksänsataayhdeksänkymmentäkuusi.
      Som skedde i Luxemburg den tjugoåttonde oktober nittonhundranittiosex.

         POUR LE ROYAUME DE BELGIQUE
         VOOR HET KONINKRIJK BELGIË
         FÜR DAS KÖNIGREICH BELGIEN

         Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale.
         Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijke Gewest.
         Diese Unterschrift verbindet zugleich die Deutschsprachige Gemeinschaft, die Flämische Gemeinschaft, die Wallonische Region, die Flämische Region und die Region Brüssel-Hauptstadt.
         FOR KONGERIGET DANMARK

         FÜR DIE BUNDESREPUBLIK DEUTSCHLAND

         ΓΙΑ ΤΗΝ ΕΛΛΗΝΙΚΗ ΔΗΜΟΚΡΑΤΙΑ

         POR EL REINO DE ESPAÑA

         POUR LA RÉPUBLIQUE FRANÇAISE

         THAR CEANN NA hÉIREANN
         FOR IRELAND

         PER LA REPUBBLICA ITALIANA

         POUR LE GRAND-DUCHÉ DE LUXEMBOURG

         VOOR HET KONINKRIJK DER NEDERLANDEN

         FÜR DIE REPUBLIK ÖSTERREICH

         PELA REPÚBLICA PORTUGUESA

         SUOMEN TASAVALLAN PUOLESTA
         FÖR REPUBLIKEN FINLAND

         FÖR KONUNGARIKET SVERIGE

         FOR THE UNITED KINGDOM OF GREAT BRITAIN AND NORTHERN IRELAND

         POR LA COMUNIDAD EUROPEA
         FOR DET EUROPÆISKE FÆLLESSKAB
         FÜR DIE EUROPÄISCHE GEMEINSCHAFT
         ΓΙΑ ΤΗΝ ΕΥΡΩΠΑΪΚΗ ΚΟΙΝΟΤΗΤΑ
         FOR THE EUROPEAN COMMUNITY
         POUR LA COMMUNAUTÉ EUROPÉENNE
         PER LA COMUNITÀ EUROPEA
         VOOR DE EUROPESE GEMEENSCHAP
         PELA COMUNIDADE EUROPEIA
         EUROOPAN YHTEISÖN PUOLESTA
         FÖR EUROPEISKA GEMENSKAPEN

      (1)  Za Republiko Korejo, z izjemo Zakona o ravnanju z agrokemičnimi izdelki, ki bo začel veljati s 1. januarjem 1997 in Zakona o proizvodnji sadik (in Zakona o zaščiti geografskih oznak) do 1. julija 1998, ob upoštevanju njenega zakonodajnega postopka.


title: 2010/299/: Sklep Komisije z dne 21. maja 2010 o razveljavitvi Sklepa 2002/627/ES o ustanovitvi Evropske skupine regulatornih organov za elektronska komunikacijska omrežja in storitve  (Besedilo velja za EGP)

text:
               26.5.2010

               SL

               Uradni list Evropske unije

               L 127/18

         SKLEP KOMISIJE
   z dne 21. maja 2010
   o razveljavitvi Sklepa 2002/627/ES o ustanovitvi Evropske skupine regulatornih organov za elektronska komunikacijska omrežja in storitve
   (Besedilo velja za EGP)
   (2010/299/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju naslednjega:

               (1)

               Potem ko je bil leta 2002 z Direktivo Evropskega parlamenta in Sveta 2002/21/ES z dne 7. marca 2002 o skupnem regulativnem okviru za elektronska komunikacijska omrežja (okvirna direktiva) (1), Direktivo 2002/19/ES Evropskega parlamenta in Sveta z dne 7. marca 2002 o dostopu do elektronskih komunikacijskih omrežij in pripadajočih naprav ter o njihovem medomrežnem povezovanju (direktiva o dostopu) (2), Direktivo 2002/20/ES Evropskega parlamenta in Sveta z dne 7. marca 2002 o odobritvi elektronskih komunikacijskih omrežij in storitev (direktiva o odobritvi) (3) ter Direktivo 2002/22/ES Evropskega parlamenta in Sveta z dne 7. marca 2002 o univerzalni storitvi in pravicah uporabnikov v zvezi z elektronskimi komunikacijskimi omrežji in storitvami (direktiva o univerzalnih storitvah) (4) uveden regulativni okvir za elektronska komunikacijska omrežja in storitve, je Komisija sprejela Sklep 2002/627/ES (5), s katerim je ustanovila svetovalno skupino neodvisnih nacionalnih regulativnih organov za elektronska komunikacijska omrežja in storitve, t. i. Evropsko skupino regulatornih organov za elektronska komunikacijska omrežja in storitve (ERG).

               (2)

               ERG je poenostavil sodelovanje med nacionalnimi regulativnimi organi (NRA) ter med nacionalnimi regulativnimi organi in Komisijo ter Komisiji svetoval in ji pomagal na področju elektronskih komunikacij ter tako pozitivno prispeval k enotni regulativni praksi.

               (3)

               Regulativni okvir za elektronske komunikacije, ki je bil sprejet leta 2002, je bil spremenjen z Direktivo 2009/140/ES Evropskega parlamenta in Sveta (6) ter Direktivo 2009/136/ES Evropskega parlamenta in Sveta (7) ter dopolnjen z Uredbo (ES) št. 1211/2009 Evropskega parlamenta in Sveta z dne 25. novembra 2009 o ustanovitvi Organa evropskih regulatorjev za elektronske komunikacije (BEREC) in Urada (8).

               (4)

               Z Uredbo (ES) št. 1211/2009 je bil ustanovljen BEREC, njegova udeležba pri pripravi regulativnih politik in mehanizmih za enotno uporabo predpisov v vseh državah članicah pa se je povečala, kar je vlogo, ki jo je imel prejšnji ERG, okrepilo in jo s spremenjenim regulativnim okvirom jasno določilo. V skladu z navedeno uredbo naj bi organ BEREC nadomestil ERG ter deloval kot izključni forum za sodelovanje med nacionalnimi regulativnimi organi ter med nacionalnimi regulativnimi organi in Komisijo pri izpolnjevanju vseh njihovih obveznosti v okviru regulativnega okvira.

               (5)

               Sklep 2002/627/ES je zato treba razveljaviti –

         SPREJELA NASLEDNJI SKLEP:
   Edini člen
   Sklep 2002/627/ES se razveljavi s 1. junijem 2010.

      V Bruslju, 21. maja 2010

            Za Komisijo

            Predsednik

         José Manuel BARROSO

      (1)  UL L 108, 24.4.2002, str. 33.

      (2)  UL L 108, 24.4.2002, str. 7.

      (3)  UL L 108, 24.4.2002, str. 21.

      (4)  UL L 108, 24.4.2002, str. 51.

      (5)  UL L 200, 30.7.2002, str. 38.

      (6)  UL L 337, 18.12.2009, str. 37.

      (7)  UL L 337, 18.12.2009, str. 11.

      (8)  UL L 337, 18.12.2009, str. 1.


title: Sklep Sveta z dne 19. marca 1998 o razdelitvi stroškov za izdelavo predlog za tisk za enotno oblikovano dovoljenje za prebivanje

text:
Pomembno pravno obvestilo

|

31998D0243

Uradni list L 099 , 31/03/1998 str. 0001 - 0001

		Sklep Svetaz dne 19. marca 1998o razdelitvi stroškov za izdelavo predlog za tisk za enotno oblikovano dovoljenje za prebivanje(98/243/PNZ)SVET EVROPSKE UNIJE JEob upoštevanju Pogodbe o Evropski uniji in zlasti člena K.8(2), drugi odstavek, druga alinea, Pogodbe,ob upoštevanju Skupnega ukrepa z dne 16. decembra 1996, ki ga je sprejel Svet na podlagi člena K.3 Pogodbe o Evropski uniji, o enotno oblikovanih dovoljenjih za prebivanje [1] in zlasti člena 2(1) Skupnega ukrepa,ker je Svet sprejel tehnično specifikacijo iz člena 2(1) tega skupnega ukrepa, posledica tega pa je, da je treba izdelati predloge za tisk za enotno oblikovana dovoljenja za prebivanje;ker je Kraljevina Nizozemska izrazila pripravljenost, da bo izdelala predloge za tisk za ostale države članice;ker je med ostale države članice treba razdeliti stroške izdelave predlog za tisk, ki jih bo imela Kraljevina Nizozemska,SKLENIL:Člen 1Kraljevina Nizozemska je pooblaščena, da v imenu držav članic izdela predloge za tisk za enotno oblikovana dovoljenja za prebivanje.Člen 2Skupni stroški izdelave predlog za tisk za enotno oblikovana dovoljenja za prebivanje znašajo 124667 ECU in jih krijejo države članice s svojimi prispevki. Finančni prispevek posamezne države članice se izračuna na podlagi deleža njenega bruto nacionalnega proizvoda v skupni vsoti bruto nacionalnega proizvoda držav članic, ki služi kot osnova za financiranje splošnega proračuna Evropskih skupnosti za leto 1997 [2]. V smislu tega člena se "bruto nacionalni proizvod" določa po Direktivi Sveta 89/130/EGS, Euratom z dne 13. februarja 1989 o usklajevanju načinov za obračunavanje bruto nacionalnega proizvoda po tržnih cenah [3].Člen 3Ta sklep začne veljati na dan objave v Uradnem listu.V Bruslju, 19. marca 1998Za SvetPredsednikJ. Straw[1] UL L 7, 10.1.1997, str. 1.[2] UL L 44, 14.2.1997, str. 127.[3] UL L 49, 21.2.1989, str. 26.--------------------------------------------------


title: 2009/3/ES: Sklep Komisije z dne 18. decembra 2008 o pripravi zalog cepiva Skupnosti proti konjski kugi

text:
               6.1.2009

               SL

               Uradni list Evropske unije

               L 2/9

      SKLEP KOMISIJE

   z dne 18. decembra 2008
   o pripravi zalog cepiva Skupnosti proti konjski kugi
   (2009/3/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti člena 6(2) in člena 8 Odločbe,
   ob upoštevanju Direktive Sveta 92/35/EGS z dne 29. aprila 1992 o pravilih za obvladovanje in ukrepih za zatiranje konjske kuge (2) in zlasti člena 12 Direktive,
   ob upoštevanju naslednjega:

               (1)

               Konjska kuga je bolezen, ki jo prenašajo členonožci in je razširjena predvsem pri kopitarjih podsaharske Afrike. Občasno se je bolezen razširila iz Afrike vse do Indije pa tudi v severno Afriko in na Iberski polotok ter med tema območjema. Bolezen povzroča Orbivirus, ki je podoben povzročitelju bolezni modrikastega jezika. Vendar za razliko od bolezni modrikastega jezika pri ovcah in govedu konjska kuga pri konjih skoraj vedno povzroči smrt.

               (2)

               Z nevtralizacijo virusa je bilo ugotovljenih devet antigensko različnih serotipov virusa konjske kuge, med serotipi 1 in 2, 3 in 7, 5 in 8 ter 6 in 9 pa je bila opažena določena navzkrižna reakcija, ki se uporablja pri proizvodnji cepiv.

               (3)

               Nenehno kroženje virusa bolezni modrikastega jezika v nekaterih državah članicah je zadosten dokaz za skoraj stalno prisotnost primernih vektorjev na prizadetih območjih. Virus konjske kuge in virus bolezni modrikastega jezika prenaša isti vektor Culicoides, zato je tveganje vnosa virusa v države članice vse prej kot zanemarljivo. Območja Skupnosti, ki jih je prizadela bolezen modrikastega jezika, so tudi glavna območja reje dragocenih populacij konj, ki so zato zaradi konjske kuge posebno ogrožene.

               (4)

               Člen 6(1)(d) Direktive 92/35/EGS določa zgodnjo uporabo cepiv v primeru izbruha konjske kuge. V skladu s členom 9(2) navedene direktive lahko Komisija sprejme odločitev o izvedbi sistematskega cepljenja kopitarjev proti konjski kugi, vendar trenutno nobena farmacevtska industrija, ki ima sedež v državah članicah, ne proizvaja cepiva proti konjski kugi, prav tako pa takega cepiva v Evropi ni registriral noben mednarodni proizvajalec.

               (5)

               Z znatno podporo, ki jo je Skupnost zagotovila Španiji, Portugalski in pozneje tudi Maroku, je bil izbruh med leti 1987 in 1991 v navedenem ekosistemu zatrt, od leta 1993 pa vse države članice Evropske unije izpolnjujejo pogoje, da se jih obravnava kot države, proste konjske kuge, v skladu z merili na podlagi zakonodaje Skupnosti.

               (6)

               Poglavje 12.1 Zoosanitarnega kodeksa za kopenske živali („Kodeks“) Svetovne organizacije za zdravje živali (3) določa med drugim tudi standarde za premike cepljenih ali seropozitivnih kopitarjev in zagotavlja smernice, ki jih je treba upoštevati za ohranitev ali ponovno pridobitev statusa brez bolezni po njenem izbruhu.

               (7)

               Ob pomanjkanju posebne monografije za cepiva proti konjski kugi v Evropski farmakopeji je opis v poglavju 2.5.1 Priročnika diagnostičnih testov in cepiv za kopenske živali (4) za cepivo, ki ga proizvaja Onderstepoort Biological Products Ltd (OBP) v Južni Afriki, edini razpoložljiv in verodostojen standard za oslabljena živa cepiva proti konjski kugi.

               (8)

               Glede na izkušnje s cepljenjem proti bolezni modrikastega jezika v državah članicah je treba za preprečitev vnosa prej neodkritih serotipov v ekosistem vzpostaviti zmogljivosti, da se v izrednih situacijah omogoči uporaba enovalentnih cepiv, ki vsebujejo zgolj serotip, ki je že razširjen ali neposredno ogroža regijo. OBP ima tehnologijo za proizvodnjo ustreznih enovalentnih oslabljenih živih cepiv iz sedmih serotipov, vključenih v rutinsko proizvedena tri- in tetravalentna oslabljena živa cepiva za nadaljnjo kombinirano uporabo v endemskih pogojih, ki je učinkovita proti vsem devetim serotipom virusa konjske kuge.

               (9)

               OBP je zato edini možni pogodbenik z zahtevanimi zmogljivostmi za zagotavljanje učinkovitih cepiv proti konjski kugi, ki izpolnjujejo mednarodno sprejete standarde, v smislu člena 123(3) Uredbe Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5).

               (10)

               Priročnik OIE kaže na daljše obdobje stabilnosti, kadar se liofilizirano cepivo hrani pri 4–8 °C, vendar je komercialno zajamčen rok trajanja 2 leti. Odločitev o obnovi zalog cepiv mora biti zato sprejeta pravočasno pred iztekom roka trajanja ter glede na epidemiološke razmere in možen razvoj novih cepiv.

               (11)

               Na podlagi izkušenj z drugimi zalogami cepiva Skupnosti in ob upoštevanju, da je v primeru konjske kuge celoten primarni potek cepljenja sestavljen iz prvega dajanja cepiva, ki mu sledi drugo poživitveno cepljenje, bi bilo skupno število 100 000 odmerkov vsakega od sedmih oslabljenih serotipov dovolj za prvi odziv na izredne razmere.

               (12)

               Za zaščito dovzetnih kopitarjev je zato primerno pripraviti zaloge cepiva Skupnosti proti konjski kugi in jih dati na voljo za uporabo v izrednih razmerah v državah članicah ali v epidemiološko pomembnih sosednjih tretjih državah, ki pomenijo posebno tveganje konjske kuge.

               (13)

               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –

         SKLENILA:
   Člen 1
   1.   Za uporabo v izrednih razmerah Skupnost vzpostavi ureditve za nakup 100 000 odmerkov liofiliziranih enovalentnih oslabljenih živih cepiv proti konjski kugi, vključno s potrebnimi razredčili, vsakega od serotipov 1, 2, 3, 4, 6, 7 in 8.
   2.   Ureditve iz odstavka 1 vključujejo dobavo in shranjevanje skupno 700 000 odmerkov liofiliziranih cepiv ter takojšnje odpremljanje specifičnih cepiv v kraj v Evropski uniji ali njenih epidemiološko pomembnih neposrednih sosedah, ki ga v izrednih razmerah določi Komisija.
   Člen 2
   Stroški ukrepov iz člena 1 lahko znašajo največ 500 000 EUR za obdobje dveh let.
   Člen 3
   Za izpolnitev ciljev iz členov 1 in 2 Komisija za leti 2009 in 2010 sklene dobavno pogodbo z Onderstepoort Biological Products Ltd (OBP) iz Južne Afrike, ki vključuje:

               —

               dobavo in shranjevanje cepiv, opisanih v členu 1(1),

               —

               dostavo cepiv, skupaj z razredčili, kakor je opisano v členu 1(2), ter

               —

               načine odstranjevanja cepiv, ki jim je potekel rok.

      V Bruslju, 18. decembra 2008

            Za Komisijo

         Androulla VASSILIOU

            Članica Komisije

      (1)  UL L 224, 18.8.1990, str. 19.

      (2)  UL L 157, 10.6.1992, str. 19.

      (3)  http://www.oie.int/eng/normes/mcode/en_chapitre_1.12.1.htm

      (4)  http://www.oie.int/eng/normes/mmanual/2008/pdf/2.05.01_AHS.pdf

      (5)  UL L 357, 31.12.2002, str. 1.


title: 2010/158/: Sklep Komisije z dne 16. marca 2010 o nekaterih začasnih zaščitnih ukrepih v zvezi z visoko patogeno aviarno influenco podtipa H5N1 pri perutnini v Romuniji (notificirano pod dokumentarno številko C(2010) 1862) (Besedilo velja za EGP)

text:
               17.3.2010

               SL

               Uradni list Evropske unije

               L 67/10

         SKLEP KOMISIJE
   z dne 16. marca 2010
   o nekaterih začasnih zaščitnih ukrepih v zvezi z visoko patogeno aviarno influenco podtipa H5N1 pri perutnini v Romuniji
   (notificirano pod dokumentarno številko C(2010) 1862)
   (Besedilo velja za EGP)
   (2010/158/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(3) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), ter zlasti člena 10(3) Direktive,
   ob upoštevanju Uredbe (ES) št. 998/2003 Evropskega parlamenta in Sveta z dne 26. maja 2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali in o spremembi Direktive Sveta 92/65/EGS (3), in zlasti prvega odstavka člena 18 Uredbe,
   ob upoštevanju naslednjega:

               (1)

               Aviarna influenca je kužna virusna bolezen pri pticah, vključno s perutnino. Okužba domače perutnine z virusi aviarne influence povzroča dve glavni obliki navedene bolezni, ki se ločita po virulentnosti. Nizko patogena oblika na splošno povzroča samo blage simptome, medtem ko visoka patogena oblika povzroča visoko umrljivost pri večini vrst perutnine. Navedena bolezen lahko resno vpliva na donosnost reje perutnine.

               (2)

               Aviarna influenca prizadene predvsem ptice, vendar se lahko z njo v nekaterih okoliščinah okužijo tudi ljudje, čeprav je tveganje na splošno zelo nizko.

               (3)

               Ob izbruhu aviarne influence obstaja tveganje, da se povzročitelj bolezni razširi na druga perutninska gospodarstva in divje ptice. Posledično se lahko s trgovino z živimi pticami ali njihovimi proizvodi in s selitvijo divjih ptic razširi tudi iz ene države članice v drugo državo članico in v tretje države.

               (4)

               Direktiva 2005/94/ES z dne 20. decembra 2005 o ukrepih Skupnosti za obvladovanje aviarne influence (4) določa ukrepe za nadzor nizko patogene in visoko patogene aviarne influence. Člen 16 navedene direktive določa vzpostavitev okuženih in ogroženih območij ter drugih območij z omejitvami v primeru izbruha visoko patogene aviarne influence.

               (5)

               Odločba Komisije 2006/415/ES z dne 14. junija 2006 o nekaterih zaščitnih ukrepih v zvezi z visoko patogeno aviarno influenco podtipa H5N1 pri perutnini v Skupnosti (5) določa dodatne zaščitne ukrepe, ki se uporabljajo v državi članici, ki jo je prizadel virus visoko patogene aviarne influence podtipa H5N1, da se prepreči širjenje navedene bolezni, ob upoštevanju posebne epidemiologije navedenega posebnega seva virusa.

               (6)

               Člen 4 Odločbe 2006/415/ES določa, da države članice takoj po sumu izbruha ali potrjenem izbruhu visoko patogene aviarne influence podtipa H5N1 vzpostavijo območje z visokim tveganjem, ki ga sestavljata okužena in ogrožena območja (območje A), ter območje z nizkim tveganjem, ki območje A ločuje od neokuženih delov prizadete države članice (območje B). Navedena območja so navedena v Prilogi k navedeni odločbi.

               (7)

               Romunija je Komisijo obvestila o potrjenem izbruhu visoko patogene aviarne influence podtipa H5N1 na svojem ozemlju in je sprejela ustrezne ukrepe, kakor določa Odločba 2006/415/ES, vključno z vzpostavitvijo območij A in B.

               (8)

               Komisija je zdaj preučila navedene zaščitne ukrepe v sodelovanju z Romunijo in presodila, da so meje območij A in B, ki ju je vzpostavil pristojni organ v navedeni državi članici, dovolj oddaljene od dejanskega kraja izbruha.

               (9)

               Za preprečitev kakršnih koli nepotrebnih motenj za trgovino znotraj Unije in v izogib uvedbi neupravičenih omejitev trgovanja v tretjih državah, je treba takoj vzpostaviti seznam območij A in B v Romuniji na ravni Unije.

               (10)

               Zato je treba do naslednje seje Stalnega odbora za prehranjevalno verigo in zdravje živali območja A in B v Romuniji, na katerih se uporabljajo zaščitni ukrepi iz Odločbe 2006/415/ES, navesti v tem sklepu ter določiti trajanje navedene razmejitve.

               (11)

               Ta sklep se ponovno pregleda na naslednji seji Stalnega odbora za prehranjevalno verigo in zdravje živali –

         SPREJELA NASLEDNJI SKLEP:
   Člen 1
   Ta sklep določa območja, znotraj katerih se uporabljajo začasni zaščitni ukrepi iz Odločbe 2006/415/ES, ter obdobje veljavnosti takšnih ukrepov.
   Člen 2
   1.   Območje iz dela A Priloge k temu sklepu se šteje za območje z visokim tveganjem (območje A), kakor je navedeno v členu 3(1) Odločbe 2006/415/ES.
   2.   Območje iz dela B Priloge k temu sklepu se šteje za območje z nizkim tveganjem (območje B), kakor je navedeno v členu 3(2) Odločbe 2006/415/ES.
   Člen 3
   Ta sklep se uporablja do 17. aprila 2010.
   Člen 4
   Ta sklep je naslovljen na države članice.

      V Bruslju, 16. marca 2010

            Za Komisijo

         John DALLI

            Član Komisije

      (1)  UL L 395, 30.12.1989, str. 13.

      (2)  UL L 224, 18.8.1990, str. 29.

      (3)  UL L 146, 13.6.2003, str. 1.

      (4)  UL L 10, 14.1.2006, str. 16.

      (5)  UL L 164, 16.6.2006, str. 51.

      PRILOGA

         DEL A

      Območje A iz člena 2(1):

                  ISO oznaka države

                  Država članica

                  Območje A

                  Uporaba do datuma

                  Oznaka

                  Ime

                  RO

                  Romunija

                  00038

                  Območje zajema:

                  17.4.2010

                  okuženo območje:
                  Letea

                  ogroženo območje:

                              C.A. Rosetti

                              Sfiștofca

                              Cardon

         DEL B

      Območje B iz člena 2(2):

                  ISO oznaka države

                  Država članica

                  Območje B

                  Uporaba do datuma

                  Oznaka

                  Ime

                  RO

                  Romunija

                  00038

                  Območja okrožja Tulcea, ki niso navedena pri območju A

                  17.4.2010


title: 2012/583/EU: Sklep Evropskega parlamenta z dne 10. maja 2012 o zaključku poslovnih knjig Evropske agencije za varnost omrežij in informacij za proračunsko leto 2010

text:
               17.10.2012

               SL

               Uradni list Evropske unije

               L 286/228

         SKLEP EVROPSKEGA PARLAMENTA
   z dne 10. maja 2012
   o zaključku poslovnih knjig Evropske agencije za varnost omrežij in informacij za proračunsko leto 2010
   (2012/583/EU)
   EVROPSKI PARLAMENT,

               —

               ob upoštevanju letnih računovodskih izkazov Evropske agencije za varnost omrežij in informacij za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Evropske agencije za varnost omrežij in informacij za proračunsko leto 2010 z odgovori Agencije (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (ES) št. 460/2004 Evropskega parlamenta in Sveta z dne 10. marca 2004 o ustanovitvi Evropske agencije za varnost omrežij in informacij (3), zlasti člena 17 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0136/2012),

               1.

               odobri zaključek poslovnih knjig Evropske agencije za varnost omrežij in informacij za proračunsko leto 2010;

               2.

               naroči svojemu predsedniku, naj ta sklep posreduje izvršnemu direktorju Evropske agencije za varnost omrežij in informacij, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 366, 15.12.2011, str. 15.

      (2)  UL L 248, 16.9.2002, str. 1.

      (3)  UL L 77, 13.3.2004, str. 1.

      (4)  UL L 357, 31.12.2002, str. 72.


title: Sklep Sveta z dne 10. oktobra 1994 o skupnem stališču na podlagi člena J.2 Pogodbe o Evropski uniji, o omejitvi obsega ekonomskih in finančnih odnosov s tistimi deli ozemlja Republike Bosne in Hercegovine, ki so pod nadzorom sil bosanskih Srbov

text:
Pomembno pravno obvestilo

|

31994D0672

Uradni list L 266 , 15/10/1994 str. 0010 - 0010 finska posebna izdaja: poglavje 18 zvezek 1 str. 0006  švedska posebna izdaja: poglavje 18 zvezek 1 str. 0006

		Sklep Svetaz dne 10. oktobra 1994o skupnem stališču na podlagi člena J.2 Pogodbe o Evropski uniji, o omejitvi obsega ekonomskih in finančnih odnosov s tistimi deli ozemlja Republike Bosne in Hercegovine, ki so pod nadzorom sil bosanskih Srbov(94/672/SZVP)SVET EVROPSKE UNIJE JEob upoštevanju Pogodbe o Evropski uniji in zlasti člena J.2 Pogodbe,ob upoštevanju Resolucije 942 (1994) Varnostnega sveta Združenih narodov z dne 23. septembra 1994,SKLENIL:Člen 1Obseg ekonomskih in finančnih odnosov s tistimi deli ozemlja Republike Bosne in Hercegovine, ki so pod nadzorom sil bosanskih Srbov, se omeji v skladu z določbami Resolucije 942 (1994) Varnostnega sveta Združenih narodov z dne 23. septembra 1994.Člen 2Ta sklep se objavi v Uradnem listu.V Luxembourgu, 10. oktobra 1994Za SvetPredsednikTh. Waigel--------------------------------------------------


title: Sklep Sveta z dne 25. junija in 23. septembra 2002 o spremembah Akta o volitvah predstavnikov Evropskega parlamenta s splošnimi neposrednimi volitvami, priloženega Sklepu Sveta 76/787/ESPJ, EGS, Euratom

text:
Pomembno pravno obvestilo

|

32002D0772

Uradni list L 283 , 21/10/2002 str. 0001 - 0004

		Sklep Svetaz dne 25. junija in 23. septembra 2002o spremembah Akta o volitvah predstavnikov Evropskega parlamenta s splošnimi neposrednimi volitvami, priloženega Sklepu Sveta 76/787/ESPJ, EGS, Euratom(2002/772/ES, Euratom)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 190(4) Pogodbe,ob upoštevanju Pogodbe o ustanovitvi Evropske skupnosti za atomsko energijo in zlasti člena 108(3) in (4) Pogodbe,ob upoštevanju osnutka Evropskega parlamenta [1],ob upoštevanju privolitve Evropskega parlamenta [2],ob upoštevanju naslednjega:(1) Akt o volitvah članov Evropskega parlamenta s splošnimi neposrednimi volitvami je treba spremeniti, da bi omogočili izvolitev članov na splošnih neposrednih volitvah v skladu z načeli, ki so skupna vsem državam članicam, ob tem pa državam članicam dopustili, da še naprej uporabljajo svoje nacionalne predpise glede vidikov, ki jih ta sklep ne ureja.(2) Da bi izboljšali berljivost Akta, spremenjenega s tem sklepom, je treba preštevilčiti njegove določbe in tako izdelati jasnejše prečiščeno besedilo –SPREJEL naslednje določbe, ki jih državam članicam priporoča v sprejetje v skladu z njihovimi ustavnimi pravili.Člen 1Akt o volitvah predstavnikov Evropskega parlamenta s splošnimi neposrednimi volitvami, priložen Sklepu Sveta 76/787/ESPJ, EGS, Euratom [3] (v nadaljevanju "Akt iz leta 1976"), se spremeni v skladu s tem členom.1. V Aktu iz leta 1976 se razen v členu 13 besede "predstavnik" ali "predstavnik v Evropskem parlamentu" nadomestijo s "član Evropskega parlamenta".2. Člen 1 se nadomesti z:"Člen 11. V vsaki državi članici so člani Evropskega parlamenta izvoljeni na podlagi proporcionalne zastopanosti, pri čemer se uporabi sistem list ali en prenosljivi glas.2. Države članice lahko dovolijo glasovanje na podlagi sistema preferenčnih list v skladu s postopkom, ki ga sprejmejo.3. Voli se na splošnih neposrednih volitvah, ki so svobodne in tajne."3. Člen 2 se nadomesti z:"Člen 2Vsaka država članica lahko v skladu s svojimi posebnimi nacionalnimi razmerami oblikuje volilne enote za volitve v Evropski parlament ali na drugačen način razdeli svoje volilno območje, ne da bi pri tem vplivala na proporcionalno naravo volilnega sistema.Člen 2aDržave članice lahko določijo najnižji prag za dodelitev poslanskih mest. Na ravni države ta prag ne sme presegati 5 odstotkov oddanih glasov.Člen 2bVsaka država članica lahko določi zgornjo mejo stroškov za volilno kampanjo kandidatov."4. Člen 3 se spremeni na naslednji način:(a) odstavek 1 se črta, odstavka 2 in 3 pa postaneta odstavka 1 in 2;(b) v novem odstavku 1 se besede "Ta petletna doba" nadomestijo z "Mandat petih let, za katerega so izvoljeni člani Evropskega parlamenta";(c) v novem odstavku 2 se sklicevanje na "odstavek 2" nadomesti s sklicevanjem na "odstavek 1".5. Člen 4(2) se nadomesti z:"2. Člani Evropskega parlamenta uživajo privilegije in imunitete, ki veljajo zanje na podlagi Protokola o privilegijih in imunitetah Evropskih skupnosti z 8. aprila 1965."6. Člen 5 se razveljavi;7. Člen 6 se spremeni na naslednji način:(a) v odstavku 1:(i) na koncu tretje alinee se dodajo besede "ali Sodišča prve stopnje";(ii) med sedanjo tretjo in četrto alineo se doda naslednja alinea:"— člana sveta direktorjev Evropske centralne banke,";(iii) med sedanjo četrto in peto alineo se doda naslednja alinea:"— varuha človekovih pravic Evropskih skupnosti,";(iv) v sedanji peti alinei se črtajo besede "člana Posvetovalnega odbora Evropske skupnosti za premog in jeklo ali";(v) v sedanji šesti alinei se črtajo besede "Evropske skupnosti za premog in jeklo";(vi) sedanja osma alinea se nadomesti z:"— dejavnega uradnika ali uslužbenca institucij Evropskih skupnosti ali z njimi povezanih specializiranih organov ali Evropske centralne banke.";(b) za odstavkom 1 se vstavi naslednji odstavek, sedanja odstavka 2 in 3 pa postaneta odstavka 3 in 4:"2. Od volitev v Evropski parlament leta 2004 je funkcija člana Evropskega parlamenta nezdružljiva s funkcijo člana nacionalnega parlamenta.Z odstopanjem od tega pravila in ne da bi to posegalo v odstavek 3:- člani irskega državnega parlamenta, ki so izvoljeni v Evropski parlament na poznejših volitvah, imajo lahko dvojni mandat do naslednjih volitev v irski državni parlament, takrat pa se uporabi prvi pododstavek tega odstavka;- člani parlamenta Združenega kraljestva, ki so hkrati tudi člani Evropskega parlamenta v petletnem mandatu pred volitvami v Evropski parlament leta 2004, imajo lahko dvojni mandat do volitev v Evropski parlament leta 2009, ko se uporabi prvi pododstavek tega odstavka.";(c) v novem odstavku 3 se beseda "določi" nadomesti z "razširi", sklicevanje na člen 7(2) pa se nadomesti s sklicevanjem na "člen 7";(d) v novem odstavku 4 se "uporabljata odstavka 1 in 2" nadomesti z "uporabljajo odstavki 1, 2 in 3";8. Člen 7 se nadomesti z:"Člen 7Ob upoštevanju določb tega akta urejajo volilni postopek v vsaki državi članici nacionalni predpisi.Ti nacionalni predpisi, v katerih se po potrebi lahko upoštevajo posebne razmere v državah članicah, ne vplivajo na proporcionalno naravo volilnega sistema.";9. Člen 9 se spremeni na naslednji način:(a) v odstavku 1 se besede "na dan, ki ga določa" nadomestijo z "na dan in ob času, ki ga določa";(b) v odstavku 2 se besede "Štetje glasov se lahko začne šele" nadomestijo z "Države članice smejo uradno objaviti rezultate svojega preštevanja šele";(c) odstavek 3 se črta.10. Člen 10 se spremeni na naslednji način:(a) v členu 1 se besede "obdobje iz člena 9(1)" nadomestijo z "volilno obdobje";(b) v drugem pododstavku odstavka 2 se besede "določi drugo obdobje, ki je lahko največ mesec dni pred" nadomestijo z "določi, najmanj en mesec pred koncem petletne dobe iz člena 3, drugo volilno obdobje, največ dva meseca pred";(c) v odstavku 3 se besede "člen 22 Pogodbe o ustanovitvi Evropske skupnosti za premog in jeklo" črtajo, besede "Evropske gospodarske skupnosti" se nadomestijo z "Evropske skupnosti", besede "obdobja iz člena 9(1)" pa se nadomestijo z "volilnega obdobja";11. V členu 11 se besede "Do začetka veljavnosti enotnega volilnega postopka iz člena 7(1)" črtajo.12. Člen 12 se nadomesti z:"Člen 121. Sedež se sprosti, kadar mandat člana Evropskega parlamenta preneha zaradi odstopa, smrti ali razrešitve.2. Vsaka država članica ob upoštevanju drugih določb tega akta določi ustrezne postopke za zapolnjevanje sedežev, ki so se sprostili med petletnim mandatom iz člena 3, za preostanek te dobe.3. Kadar zakonodaja države članice izrecno ureja razrešitev člana Evropskega parlamenta, ta mandat preneha v skladu s temi pravnimi predpisi. Pristojni nacionalni organi o tem obvestijo Evropski parlament.4. Kadar se sedež sprosti zaradi odstopa ali smrti, predsednik Evropskega parlamenta o tem takoj obvesti pristojne organe zadevne države članice."13. Člen 14 se razveljavi.14. Člen 15 se nadomesti z:"Člen 15Ta akt je sestavljen v angleškem, danskem, finskem, francoskem, grškem, irskem, italijanskem, nemškem, nizozemskem, portugalskem, španskem in švedskem jeziku, pri čemer so vsa besedila enako verodostojna.Prilogi II in III sta sestavni del tega akta."15. Priloga I se razveljavi.16. V Prilogi III se Izjava vlade Zvezne republike Nemčije črta.Člen 21. Členi in priloge Akta iz leta 1976, kakor ga spreminja ta sklep, se preštevilčijo v skladu s preglednico preštevilčenja iz Priloge k temu sklepu, ki je njegov sestavni del.2. Sklicevanje na člene in priloge Akta iz leta 1976 se ustrezno prilagodi. Isto velja tudi za sklicevanje na te člene in njihove dele v pogodbah Skupnosti.3. Sklicevanje na člene Akta iz leta 1976 v drugih listinah ali aktih je treba razumeti kot sklicevanje na člene Akta iz leta 1976, preštevilčene v skladu z odstavkom 1, oziroma odstavke teh členov, preštevilčene s tem sklepom.Člen 31. Spremembe iz členov 1 in 2 začnejo veljati prvi dan meseca, ki sledi sprejetju določb tega sklepa s strani držav članic v skladu z njihovimi ustavnimi pravili.2. Države članice uradno obvestijo generalni sekretariat Sveta o zaključku svojih nacionalnih postopkov.Člen 4Ta sklep se objavi v Uradnem listu Evropskih skupnosti.V Luxembourgu, 25. junija 2002Za SvetPredsednikJ. Matas I PalouV Bruslju, 23. Septembra 2002Za SvetPredsednikM. Fischer Boel[1] UL C 292, 21.9.1998, str. 66.[2] Mnenje z 12. junija 2002 (še neobjavljeno v Uradnem listu).[3] UL L 278, 8.10.1976, str. 1.--------------------------------------------------PRILOGAPreglednica preštevilčenja iz člena 2 Sklepa Sveta 2002/772/ES z 25. junija in 23. septembra 2002 o spremembah akta o volitvah predstavnikov evropskega parlamenta s splošnimi neposrednimi volitvami, priloženega Sklepu Sveta 76/787/ESPJ, EGS, EuratomPrejšnje oštevilčenje | Novo oštevilčenje |Člen 1 | Člen 1 |Člen 2 | Člen 2 |Člen 2A | Člen 3 |Člen 2B | Člen 4 |Člen 3 | Člen 5 |Člen 4 | Člen 6 |Člen 5(razveljavljen) | — |Člen 6 | Člen 7 |Člen 7 | Člen 8 |Člen 8 | Člen 9 |Člen 9 | Člen 10 |Člen 10 | Člen 11 |Člen 11 | Člen 12 |Člen 12 | Člen 13 |Člen 13 | Člen 14 |Člen 14 (razveljavljen) | — |Člen 15 | Člen 15 |Priloga I (razveljavljen) | — |Priloga II | Priloga I |Priloga III | Priloga II |--------------------------------------------------


title: 2010/687/: Sklep Sveta z dne 8. novembra 2010 o podpisu Sporazuma med Evropsko unijo in Gruzijo o ponovnem sprejemu oseb, ki prebivajo brez dovoljenja

text:
               12.11.2010

               SL

               Uradni list Evropske unije

               L 294/9

         SKLEP SVETA
   z dne 8. novembra 2010
   o podpisu Sporazuma med Evropsko unijo in Gruzijo o ponovnem sprejemu oseb, ki prebivajo brez dovoljenja
   (2010/687/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 79(3) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Svet je 27. novembra 2008 pooblastil Komisijo za začetek pogajanj z Gruzijo o ponovnem sprejemu oseb, ki prebivajo brez dovoljenja. Pogajanja so bila uspešno končana in Sporazum med Evropsko unijo in Gruzijo o ponovnem sprejemu oseb, ki prebivajo brez dovoljenja (Sporazum), je bil parafiran 19. oktobra 2010.

               (2)

               Sporazum bi bilo treba podpisati v imenu Unije s pridržkom njegove sklenitve.

               (3)

               V skladu s členom 3 Protokola (št. 21) o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, je Združeno kraljestvo podalo uradno obvestilo, da želi sodelovati pri sprejetju in uporabi tega sklepa.

               (4)

               V skladu s členoma 1 in 2 Protokola (št. 21) o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, in brez poseganja v člen 4 navedenega protokola, Irska ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

               (5)

               V skladu s členoma 1 in 2 Protokola o stališču Danske (št. 22), ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zanjo ni zavezujoč in se v njej ne uporablja –

         SPREJEL NASLEDNJI SKLEP:
   Člen 1
   Podpis Sporazuma med Evropsko unijo in Gruzijo o ponovnem sprejemu oseb, ki prebivajo brez dovoljenja, se odobri v imenu Unije, s pridržkom sklenitve navedenega sporazuma (1).
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.
   Člen 3
   Ta sklep začne veljati na dan sprejetja.

      V Bruslju, 8. novembra 2010

            Za Svet

            Predsednik

         M. WATHELET

      (1)  Besedilo Sporazuma bo objavljeno skupaj s sklepom o njegovi sklenitvi.


title: 2009/440/ES: Sklep Sveta z dne 25. maja 2009 o imenovanju štirih finskih članov in dveh finskih nadomestnih članov Odbora regij

text:
               11.6.2009

               SL

               Uradni list Evropske unije

               L 148/16

      SKLEP SVETA

   z dne 25. maja 2009
   o imenovanju štirih finskih članov in dveh finskih nadomestnih članov Odbora regij
   (2009/440/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga finske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES o imenovanju članov in nadomestnih članov Odbora regij za obdobje od 26. januarja 2006 do 25. januarja 2010 (1).

               (2)

               Zaradi odstopa Auli HYVÄRINEN in Eline LEHTO-HÄGGROTH ter izteka mandata Rista ERVELÄJA in Rista KOIVISTA so se sprostila štiri mesta članov Odbora regij. Zaradi odstopa Martine MALMBERG in Heini UTUNEN sta se sprostili dve mesti nadomestnih članov Odbora regij –

         SKLENIL:
   Člen 1
   Za preostanek mandata, ki se izteče 25. januarja 2010, se v Odbor regij imenujejo:

               (a)

               za člane:

                           —

                           Satu TIETARI, Säkylän kunnanvaltuuston jäsen,

                           —

                           Anne KARJALAINEN, Keravan kaupunginvaltuuston jäsen,

                           —

                           Risto ERVELÄ, Sauvon kunnanvaltuuston jäsen (sprememba mandata),

                           —

                           Risto KOIVISTO, Pirkkalan kunnanjohtaja (sprememba mandata)

               (b)

               za nadomestna člana:

                           —

                           Petri KALMI, Nurmijärven kunnanvaltuuston puheenjohtaja,

                           —

                           Mårten JOHANSSON, Raaseporin kaupunginjohtaja.

         Člen 2
   Ta sklep začne učinkovati na dan sprejetja.

      V Bruslju, 25. maja 2009

            Za Svet

            Predsednik

         J. ŠEBESTA

      (1)  UL L 56, 25.2.2006, str. 75.


title: Sklep Sveta z dne 19. julija 1982 o sklenitvi Sporazuma o sodelovanju med Evropsko gospodarsko skupnostjo in Kraljevino Tajsko o proizvodnji, trženju in trgovini z manioko

text:
Pomembno pravno obvestilo

|

31982D0495

Uradni list L 219 , 28/07/1982 str. 0052 - 0052 finska posebna izdaja: poglavje 11 zvezek 10 str. 0123  španska posebna izdaja: poglavje 03 zvezek 26 str. 0006  švedska posebna izdaja: poglavje 11 zvezek 10 str. 0123  portugalska posebna izdaja poglavje 03 zvezek 26 str. 0006

		Sklep Svetaz dne 19. julija 1982o sklenitvi Sporazuma o sodelovanju med Evropsko gospodarsko skupnostjo in Kraljevino Tajsko o proizvodnji, trženju in trgovini z manioko(82/495/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,ob upoštevanju priporočila Komisije,ker je sklenitev Sporazuma o sodelovanju med Evropsko gospodarsko skupnostjo in Kraljevino Tajsko o proizvodnji, trženju in trgovini z manioko v njunem skupnem interesu,SKLENIL:Člen 1Sporazum o sodelovanju med Evropsko gospodarsko skupnostjo in Kraljevino Tajsko o proizvodnji, trženju in trgovini z manioko je odobren v imenu Skupnosti.Besedilo Sporazuma je priloženo temu sklepu.Člen 2Predsednik Sveta je pooblaščen, da imenuje osebo s pooblastilom za podpis Sporazuma, ki zavezuje Skupnost.V Bruslju, 19. julija 1982Za SvetPredsednikK. Olesen--------------------------------------------------